SUR OLIVIER DE LA MARCHE 181 



présentement avenuz, et à ce moyen soient aussi les offices d'iceulx pays escheuz à nostre 

 disposition et entre les autres l'office de maistre et pardessus des monnoyes d'iceulx pays, 

 auquel n'avons encores pourveu, comme entendu avons et avoir faisons que nous, usant 

 des droictz, prééminences et seignouries à nous avenuz et escheuz comme dici est, et pour 

 considération des bons et aggréables services que nous a faict par cy devant en continuant 

 encores journellement nostre amé et féal chevalier, conseiller et chambellan et maistre 

 d'ostel, messire Olivier de la Marche, icellui confians à plain de ses sens, loiaulté, 

 preudhomie et bonne diligence, avons pour ces causes et aultres à ce nous mouvans 

 retenu, commis, ordonné et institué, retenons, commettons, ordonnons et instituons par 

 ces présentes nudit office de maistre et pardessus des monnoyes d'icellui nostre pays de 

 Gheldres,en lui donnant povoir et auctoriié dudit office exercer et desservir doresenavant 

 ou par personne à ce souffisant et ydoine faire exercer et desservir, de faire forgier toutes 

 monnoyes d'or et d'argent qui par nous ou noz commis seront ordonnées avoir cours en 

 nostredit pays, de donner tous offices nécessaires pour le forgement de ladicle inonnoye 

 estans soubz le dit office de maistre des monnoyes, d'y commectre et desmectre quant bon 

 luy semblera tous offices, assçavoir l'officier d'assaicur et aultres officiels dessusdicts, de 

 eslire lieu en nostredict duchié le plus ydoine et souffisant audit office pour faire lesdictes 

 monnoyes, à faire au surplus toutes et singulières les choses que bon et léal officier 

 dessusdit peut et doit faire et que audit office compétent et appartiennent aux paiges lelz 

 que luy ordonnerons cy après et aux aultres droictz, honneurs, libériez, franchises, prouffis 

 et émolumens accoustumez et y appartenais tant qu'il nous plaira. Sur quoy il sera tenu 

 de faire le serment à ce pertinent es mains de noz ou de nostre très cher et féal chevalier 

 et cbancellier le seigneur de Saillant et du Liz que commettons à ce. Si donnons en mande- 

 ment à nostre chancellier que, receu dudit messire Olivier le dessusdict serment, il le mette 

 et institue ou face mettre et instituer de par nous en possession et saisine dudit office de 

 maistre et pardessus des monnoies de nostredit pais de Gheldres et d'iceluy selon par la 

 manière que dict est, ensemble des paiges, droitx, honneurs, prouffis et émolumens dessus- 

 dicts, il et tous autres noz justiciers et officiers cui ce regardera le facent soufflent et 

 laissent doresnavant piaillement et paisiblement joir et user. Car ainsi nous plaist il estre 

 fait. En tesmoing de ce, nous avons faict mettre notre scel à ces présentes. Donné en 

 nostre ville de INymèghe, le xvin jour d'aoust, l'an de grâce mil 1111 e soixante-treize. 

 Ainsi signé par monseigneur le duc, J. Goulon. 



Et sur le dos desdites lettres esloit escript ce qui s'ensuicl: aujourd'hui iu c jour de 

 novembre 1475, messire Olivier de la Marche, dénommé aublancq de cestes, a faict le 

 serment de l'office de maistre et pardessus des monnoies du pays et duchié de Gheldres, 

 dont audit blancq est faite mencion es mains de monseigneur de Saillant et du Liz, cheva- 

 lier, chancellier de mon très redoublé seigneur monseigneur duc de Bourgogne. Fait l'an 

 et jour comme dessus. Ainsi signé : J. Baradot. 



Collation a esté faicte à l'original par moy : M. Timart. [Copie papier.] 



{Archives départementales du Nord, B. 2096, n" 1). 



